ישיבת מליאה, כנסת 24, פרוטוקול מספר 16, 2021-05-12 00:00

יריב לוין: חברות וחברי הכנסת, היום יום רביעי, א' בסיוון התשפ"א, 12 במאי 2021.

יריב לוין: אני פותח את הישיבה.

יריב לוין: אני מבקש בפתח הדברים להשתתף בצערן של משפחות ההרוגים הפצועים ולשלוח מכאן ברכה נאמנה וחיזוק לכל אנשי כוחות הביטחון וההצלה בפעולות החשובות שהם עושים למען ביטחון כולנו.

יריב לוין: אני מבקש גם לברך את אזרחי ישראל המוסלמים לרגל חג עיד אל-פיטר בברכת חג שמח ושקט.

יריב לוין: הודעה למזכירת הכנסת, בבקשה.

ירדנה מלר-הורוביץ: תודה.

ירדנה מלר-הורוביץ: ברשות יושב-ראש הכנסת, הינני מתכבדת להודיעכם, כי הונחו היום על שולחן הכנסת – תקנות סמכויות מיוחדות להתמודדות עם נגיף הקורונה החדש (הוראת שעה) (הגבלת פעילות והוראות נוספות (תיקון מס' 40), התשפ"א–2021; תקנות סמכויות מיוחדות להתמודדות עם נגיף הקורונה החדש (הוראת שעה) (הגבלת פעילות בתחום התחבורה) (תיקון מס' 12), התשפ"א–2021; החלק הנותר מתקנות סמכויות מיוחדות להתמודדות עם נגיף הקורונה החדש (הוראת שעה) (הגבלת פעילות והוראות נוספות) (תיקון מס' 39), התשפ"א–2021.

ירדנה מלר-הורוביץ: תודה.

יריב לוין: תודה רבה.

יריב לוין: אם כן, מכאן אנחנו עוברים לפרק השאילתות הדחופות.

יריב לוין: לפנינו היום שאילתה אחת – שאילתה דחופה מס' 6, של חבר הכנסת יצחק פינדרוס, בנושא עיכוב בזיהוי חללי אסון מירון.

יריב לוין: אני מזמין את סגן השר לביטחון הפנים גדי דסטה יברקן לגשת לדוכן להשיב על השאילתה, ואת חבר הכנסת פינדרוס לגשת למיקרופון כדי להציג את השאילתה, ברגע שסגן השר יגיע לדוכן.

ינון אזולאי: – – –

יריב לוין: חבר הכנסת אזולאי, כותבת לי המזכירה שחברי הכנסת מלכיאלי וסטרוק ביקשו שאלה נוספת קודם, אז – –

יצחק פינדרוס: כבוד ליושב-ראש הסיעה.

יריב לוין: – – אני אשמור על הסדר בעניין הזה.

יריב לוין: אני מתנצל.

יצחק פינדרוס: אדוני סגן השר, באסון שהיה במירון זיהוי החללים התעכב זמן רב על אף – לא נעים לומר – שהחללים נשארו שלמים, החללים.

יצחק פינדרוס: רציתי לשאול: 1.

יצחק פינדרוס: מדוע הובאו החללים שזוהו עוד במקום האירוע במירון למכון הפתולוגי לזיהוי שנית?

יצחק פינדרוס: מי נתן את ההוראה? 2.

יצחק פינדרוס: מדוע לא הובאו החללים למכון הפתולוגי כבר בלילה או בבוקר?

יצחק פינדרוס: 3.

יצחק פינדרוס: מדוע הזיהוי במכון הפתולוגי לקח, לכאורה, זמן רב?

דסטה גדי יברקן: אדוני היושב-ראש, חבריי חברי הכנסת, ראשית, ברצוני להשתתף בצער משפחות הנרצחים בטרור הפלסטיני ולאחל החלמה לפצועים בכל רחבי הארץ.

דסטה גדי יברקן: אני אוסיף על כך בהמשך, לאחר שאענה על השאילתה.

דסטה גדי יברקן: חבר הכנסת פינדרוס, ידידי, מענה על שאילתה זו: נכון לעת עתה חקירת האסון, כפי שידוע לך, עודנה מתנהלת על ידי משטרת ישראל, ועל פי החלטת היועץ המשפטי לממשלה גם על ידי המחלקה לחקירות שוטרים במשרד המשפטים.

דסטה גדי יברקן: מטבע הדברים לא אוכל למסור את הפרטים כאן, כי זה יהיה שיבוש הליכי חקירה, בשלב זה, בכל אופן, ובכלל זה להשיב על שאלות אלה.

דסטה גדי יברקן: מענה על שאלה 3 – שאלה זו אינה עומדת לפתחה של המשטרה, ויש להפנותה למשרד הממונה על המכון, הוא משרד הבריאות.

יריב לוין: תודה.

יריב לוין: שאלה נוספת לחבר הכנסת פינדרוס, בבקשה.

יצחק פינדרוס: אתה יודע, אם זאת לא הייתה הכנסת שלנו הייתי צוחק.

יצחק פינדרוס: שאלה 3 – הבנתי שזה משרד הבריאות.

יצחק פינדרוס: אני מבין.

יצחק פינדרוס: אחרי – הסתיים האסון, לצערנו נהרגו אנשים, יש חללים.

יצחק פינדרוס: מי נתן את ההוראה לא לשחרר את הגופות?

יצחק פינדרוס: שאלה פשוטה.

יצחק פינדרוס: לא חקירות מח"ש, לא מבקר המדינה, לא שאלתי מי נתן הוראה להיכנס למירון, לא שאלתי איך האסון קרה.

יצחק פינדרוס: שאלתי: קרה אסון, זיהו 13 אנשים, כפי שכולם יודעים; יכלו לזהות מעבר, אבל עזוב.

יצחק פינדרוס: למה לקחו אותם משם?

יצחק פינדרוס: מי נתן את ההוראה אחרי 12 שעות לקחת אותם?

יצחק פינדרוס: זאת שאלה פשוטה.

יצחק פינדרוס: לא חקירה.

יצחק פינדרוס: זה לא האסון, אני מדבר איתך על אחרי האסון.

דסטה גדי יברקן: חבר הכנסת פינדרוס, אני מסכים איתך לחלוטין בעניין הזה.

דסטה גדי יברקן: גם אני הייתי רוצה לתת לך את התשובה שאני רוצה לענות עליה, אבל אנחנו נמצאים במהלך חקירה.

דסטה גדי יברקן: הנושא הזה נבדק, כולל מה שאתה מבקש כרגע.

דסטה גדי יברקן: ודרך אגב, אני אפילו חושב שזה מחייב בדיקה, מחייב כאן חקירה רצינית, ולא של מח"ש, ולא של משרד היועץ המשפטי לממשלה.

דסטה גדי יברקן: הנושא הזה הוא – – –

יצחק פינדרוס: אבל מה שאתה אומר מפחיד אותי, כי אם חקירה גורמת לכך שלא עונים תשובות עד שתיגמר החקירה, אז אנחנו נסיים – –

דסטה גדי יברקן: אז תיסע לחיות – – –

יצחק פינדרוס: – – שנתיים ועדת חקירה ואז יתחילו לענות.

דסטה גדי יברקן: אני אומר לך – – –

יצחק פינדרוס: אתה יודע, זה מפחיד אותי, זאת סיבה שלא תהיה חקירה.

דסטה גדי יברקן: אני מסכים איתך.

דסטה גדי יברקן: יותר מזה, אנחנו מבקשים, ואני אפילו תומך בכך כסגן שר לביטחון פנים, שצריכה לקום כאן חקירה.

דסטה גדי יברקן: לא כסת"ח – חקירה רצינית, כדי שנוכל לעשות אותה.

עודד פורר: ממלכתית.

עודד פורר: ממלכתית.

דסטה גדי יברקן: כל חקירה.

דסטה גדי יברקן: אני אומר לך, אני תומך בזה.

דסטה גדי יברקן: בסוף אנחנו מנהלים כאן מדינה – – –

יצחק פינדרוס: אני נורא מצטער, אבל לא קיבלתי תשובה על שאלה פשוטה.

דסטה גדי יברקן: אדוני חבר הכנסת פינדרוס, הייתי רוצה לענות לך על כל מה שאתה רוצה, אבל אנחנו נמצאים תחת חקירה.

דסטה גדי יברקן: הנושא הזה בבדיקה.

דסטה גדי יברקן: אני לא יכול לתת לך תשובה, כי גם את השאלה הזאת המשטרה חוקרת.

ינון אזולאי: לא, אבל אם יש לך תשובה בשבילו – – – אתה יודע את התשובה ואתה רוצה להגיד משהו אחר, אז גם – – – להגיד לו את התשובה.

דסטה גדי יברקן: בתנאי שהוא משלם על כוס קפה פה.

ינון אזולאי: בנושא הזה לא מתאימה תשובה כזאת.

יצחק פינדרוס: אני חייב לומר לך שזה מביך.

יצחק פינדרוס: אני אפילו לא יכול – זה מביך.

יצחק פינדרוס: התשובה מביכה, אתה מבין שהתשובה מביכה.

יצחק פינדרוס: הרי לא שאלתי מי נתן הוראה להכניס אנשים למירון בניגוד להנחיות, שאלתי שאלה פשוטה מאוד.

דסטה גדי יברקן: הנושא הזה נמצא – אני אומר לך, גם השאלה הזאת היא חלק מהבדיקה, ואני לא יכול לענות לך עליה.

דסטה גדי יברקן: כן, אני לא יכול להגיד לך.

דסטה גדי יברקן: אתה מצפה ממני לענות לך על דברים שנמצאים בתוך חקירה, שגם המשטרה וגם כל מי שמעורב בזה נבדק – וטוב שהוא נבדק, וחשוב שהוא ייבדק.

יריב לוין: תודה.

יריב לוין: חבר הכנסת מיכאל מלכיאלי – שאלה נוספת, בבקשה.

מיכאל מלכיאלי: תודה, אדוני היושב-ראש.

מיכאל מלכיאלי: אדוני סגן השר, יש לי שתי נקודות.

מיכאל מלכיאלי: נקודה אחת: אני מקבל את דברייך שהמשטרה חוקרת את ההתנהגות של המשטרה, אבל חשוב לי להביא בפניך, כי דווקא אתה אדם חברתי, ואתה תתחבר למה שאני אומר.

מיכאל מלכיאלי: קציני משטרת ישראל במירון – אני מדבר על אחרי האירוע, אחרי שכבר היו נפטרים בשטח – התנהגו בצורה מאוד לא מתחשבת במשפחות, ואני רוצה להסביר, חשוב שתדע.

מיכאל מלכיאלי: היה זיהוי במקום עם תמונות.

מיכאל מלכיאלי: הגיע קצין נוסף ואמר: כל מה שהיה עכשיו מבוטל, ולוקחים את כולם בחזרה, בהוראת המשטרה, לאבו-כביר.

מיכאל מלכיאלי: בזמן שהצבא הציע למשטרה ולמשרד הבריאות לטפל בציפורית שבצפון, קצין במקום לא נתן להם לעשות את זה.

מיכאל מלכיאלי: והבעיה הנוספת היא שהמשטרה אחרי זה גם עיכבה את המשאיות – שאחת מהן גם לא הייתה בקירור – הרבה שעות בגלל איזשהם חששות שיחטפו גופות, והתגלה שלא היה שום ארגון לדבר כזה.

מיכאל מלכיאלי: הקצינים בשטח שהתעללו במשפחות ובגופות צריכים לתת את הדין.

מיכאל מלכיאלי: זה – נושא אחד.

מיכאל מלכיאלי: נקודה שנייה: אדוני סגן השר, אתמול בלילה משפחות בלוד יושבות בבית, רואות פורעים מתחת לבית מדליקים להן את הבניין, את העשבייה שם.

מיכאל מלכיאלי: 45 דקות לא היה מענה מהמשטרה, לא הגיעו שוטרים למקום, והם רואים את החניון מתחיל להישרף.

מיכאל מלכיאלי: המשטרה לא נתנה מענה לדבר הזה.

מיכאל מלכיאלי: עד עכשיו עוד לא שמענו מהמשטרה שנעצר מישהו – כשהכול מוסרט – על בתי הכנסת.

מיכאל מלכיאלי: ראינו במקומות אחרים שהמשטרה הייתה מאוד מאוד מהירה לעצור אנשים, כשזה היה במקומות אחרים.

מיכאל מלכיאלי: בבתי כנסת שנשרפים המשטרה דוממת.

מיכאל מלכיאלי: ההפך, אנחנו שומעים שאיזה אחד מסכן שירה כדי להגן על עצמו, הוא כן עצור היום.

מיכאל מלכיאלי: אני חושב שאתה כסגן השר לביטחון פנים צריך להביא את הדבר בפני המשטרה.

מיכאל מלכיאלי: הציבור לא מקבל את ההתנהגות הזאת.

מיכאל מלכיאלי: בתי הספר נשרפים והמשטרה שותקת; פורעים מתחת לבית – המשטרה לא מגיעה; ואדם מסכן – הוא נעצר, הוא הקורבן של כולם.

מיכאל מלכיאלי: תודה רבה.

יריב לוין: תודה.

יריב לוין: שאלה נוספת – לחברת הכנסת אורית סטרוק, בבקשה.

אורית סטרוק: תודה רבה, אדוני.

אורית סטרוק: סגן השר, אני רוצה להמשיך את דבריו של חבר הכנסת מלכיאלי בנוגע למצב הנוראי בלוד.

אורית סטרוק: אני רוצה להגיד לך שאני פניתי אתמול בבוקר לשר שלך, לשר אמיר אוחנה, וכתבתי לו, ודיברתי איתו, ואמרתי לו שחייבים להביא מג"ב ללוד ושחייבים להטיל עוצר בלוד.

אורית סטרוק: ואמרתי לו שהולכת להיות הלוויה, ושההלוויה הזאת תהפוך להתפרעויות.

אורית סטרוק: ואמרתי לו: בן אדם שירד להגן על ביתו ועל משפחתו עצור, ועכשיו אתם, המשטרה, דורשים הארכת מעצר שלו.

אורית סטרוק: איפה אנחנו חיים?

אורית סטרוק: הוא אומר לי: להטיל עוצר וזה?

אורית סטרוק: מג"ב בלוד?

אורית סטרוק: אני צריך בשביל זה החלטה בדרג מדיני.

אורית סטרוק: בבקשה, תלך לדרג מדיני.

אורית סטרוק: למה צריכים שהדרג המדיני יקבל החלטה בשעה 24:00?

אורית סטרוק: אני כבר פניתי בבוקר.

אורית סטרוק: מה, אתם לא יודעים מה המצב?

אורית סטרוק: מפקד התחנה בלוד אומר: אין לי כוחות, אין לי כלים, אין לי יכולות.

אורית סטרוק: אתם לא שומעים את זה?

אורית סטרוק: אתם לא יודעים את זה?

אורית סטרוק: אתם מפקירים אוכלוסייה שלמה, וגם עכשיו אתם ממשיכים להפקיר אותה.

אורית סטרוק: אני רוצה – בבקשה ממך, אדוני היושב-ראש; אני יודעת שזה קצת חריג, אבל אני עדיין חושבת שחשוב שהדבר הזה יישמע פה במליאה – להשמיע פה – – –

יריב לוין: לא לא לא.

יריב לוין: אין דבר כזה, חברת הכנסת סטרוק.

אורית סטרוק: מה זה "אין דבר כזה"?

יריב לוין: אין דבר כזה להשמיע.

יריב לוין: את לא יכולה להשמיע מהטלפון.

אורית סטרוק: אני לא יכולה להשמיע?

יריב לוין: בוודאי שלא.

יריב לוין: נו, את לא חדשה.

אורית סטרוק: אני לא יכולה – פסקול של תושב לוד שנמצא במצוקה.

יריב לוין: את לא חדשה כאן, חברת הכנסת סטרוק.

אורית סטרוק: בסדר, אדוני היושב-ראש, אז אני אגיד מה הוא אמר.

יריב לוין: את זה את יכולה.

יריב לוין: את זה את רשאית.

קריאה: – – –

אורית סטרוק: סליחה?

יריב לוין: להגיד מה הוא אמר את יכולה.

אורית סטרוק: אני אגיד מה הוא אמר, למרות שהייתי רוצה שתשמעו את המצוקה שבקולו.

אורית סטרוק: הוא מתקשר – – –

יריב לוין: את זה אני מאפשר לך להגיד, אבל אי-אפשר.

יריב לוין: זה לא במליאה, זה בטלוויזיה, לא כאן.

אורית סטרוק: אני מבינה, אדוני היושב-ראש.

אורית סטרוק: אני לא מתווכחת איתך.

אורית סטרוק: אני רק אומרת: תבינו שכל מה שאני אגיד עכשיו זה כלום לעומת המצוקה בקולו של אדם שהוא אבא לילדים, ששורפים לו את הבית למטה ושהוא רואה שכל המכוניות במגרש כבר נשרפות, והוא מתקשר אליי ואומר: אורית, תעשו משהו.

אורית סטרוק: תדברי עם אוחנה, תזרימו לפה כוחות.

אורית סטרוק: אנחנו לבד.

אורית סטרוק: אנחנו לא יודעים מה לעשות.

אורית סטרוק: אנחנו במצוקה נוראה.

אורית סטרוק: עכשיו אני רוצה להגיד לך: כבר הכנסתם את מג"ב ללוד.

אורית סטרוק: יופי, הכנסתם אותו.

אורית סטרוק: תשלחו בבקשה את מג"ב עכשיו, בית-בית, לאסוף את הנשק הלא-חוקי, כי זו עיר רוויה בנשק בלתי חוקי.

אורית סטרוק: בכל בית יש לפחות כלי נשק בלתי חוקי אחד, ואם אתם לא תאספו אותו היום, זה יסלים, ואנחנו נאסוף גוויות ברחובות.

אורית סטרוק: אני מזהירה, ואני מבקשת שתאספו את הנשק הבלתי-חוקי בעיר לוד עכשיו; לא לחכות עם זה, לא לחכות עם זה, כי אנחנו בהסלמה, אנחנו בהידרדרות, והשוטרים שלכם וגם המג"בניקים שלכם לא יוכלו לעמוד בפרץ אם לא תאספו את הנשק הבלתי-חוקי.

יריב לוין: תודה.

יריב לוין: אני גם הייתי מצטרף לשאלה בנושא המעצר, שאני חושב שרבים רבים לפחות תוהים מדוע זה נעשה.

יריב לוין: בבקשה.

דסטה גדי יברקן: אדוני היושב-ראש, ראשית, לגבי המעצר, מה שאנחנו רואים בשתי היממות האחרונות – אני חושב שזה בלתי נסבל, ושזה הגיע לפתחנו משום שההרתעה הישראלית ירדה לטמיון גם בתוך המדינה וגם אל מול חמאס.

דסטה גדי יברקן: הנושא הזה, שבו אזרחים – לא משנה מה הם, יהודים או מוסלמים, דתיים או חילונים, יאמינו באשר הם יאמינו – כל עוד הם תחת מדינת ישראל והם נושאים תעודה כחולה ומסוגלים להרים אבן או לקחת נשק ולהתנהג כאילו זה מערב פרוע, אני חושב שזו נקודת אל-חזור.

דסטה גדי יברקן: מה שאנחנו רואים הוא שהתגובה של משטרת ישראל רק תעלה בהדרגתיות, ואנחנו נעלה – בעניין הזה גם תדרכנו את משטרת ישראל – – –

ינון אזולאי: – – –

דסטה גדי יברקן: אני אענה, אני אענה.

דסטה גדי יברקן: אני אומר את דעתי, ואני אענה לך.

ינון אזולאי: אה.

דסטה גדי יברקן: אל תדאג.

ינון אזולאי: לא דואג – – –

דסטה גדי יברקן: תדרכנו את כוחות הביטחון, כולל משטרת ישראל, גם בלוד וגם בכל רחבי הארץ.

דסטה גדי יברקן: מה שהיה הוא לא מה שיהיה.

דסטה גדי יברקן: לעניין השאלה של המעצר, גם אנחנו במשרד ראינו את זה, וגם השר וגם אני תומכים בכך שאזרחים שנקלעו לאירוע כזה ומגינים על עצמם לא צריכים לבוא לחקירה, ובטח שלא להארכת מעצר.

דסטה גדי יברקן: הנושא הזה ייבדק.

ינון אזולאי: – – – הוא עצור.

מיכאל מלכיאלי: הבן אדם עצור.

אורית סטרוק: עצרתם עוד 15 הבוקר – – –

דסטה גדי יברקן: אני אומר שבסופו של דבר כל דבר נבדק, ייבדק – –

אורית סטרוק: עוד 15 אנשים.

דסטה גדי יברקן: – – ומי שהגן על עצמו ובא לסייע להגן על יהודים בזמן המתקפה הזאת – זה חסר – – –

ינון אזולאי: כמה תושבי לוד ערבים עצורים?

ינון אזולאי: אתה יודע כמה?

דסטה גדי יברקן: יש מאות עצורים, מאות.

דסטה גדי יברקן: אני יכול להגיד לך שיש מעל 500 עצורים מאז התחילו האירועים.

אורית סטרוק: בלוד?

דסטה גדי יברקן: בכל הארץ.

אורית סטרוק: לא, כמה יש בלוד?

דסטה גדי יברקן: גם בלוד יש עשרות עצורים.

דסטה גדי יברקן: גם בלוד יש עשרות.

אורית סטרוק: – – – 15 יהודים הבוקר.

דסטה גדי יברקן: אני רוצה להגיד משהו.

דסטה גדי יברקן: תראו, משטרת ישראל פועלת בשיא כוחה.

דסטה גדי יברקן: עדיין הפעולות הללו לא מספיקות, וטוב שבלוד ייכנס צה"ל; אני מקווה שגם בערים נוספות.

דסטה גדי יברקן: הבעיה היא שיש פה הגדרות חוקיות-משפטיות של מתי כוחות משמר הגבול נכנסים, בנושא של שעת חירום, במצב חירום.

אורית סטרוק: תקימו כיתות כוננות בלוד כמו שיש ביישובים.

אורית סטרוק: תקימו כיתות כוננות – – –

יריב לוין: אדוני סגן השר, אני רק רוצה לפחות, למיטב ידיעתי – מיטב ידיעתי הוא שלגבי כוחות משמר הגבול אין צורך בנושא שעת חירום, מכיוון שהם נחשבים כוחות משטרה.

יריב לוין: היכולת להכניס כוחות צבא – צריך, כמובן, את ההרשאה, אבל כוחות צבא יכולים להיכנס רק כדי לתת מעטפת של תמיכה והגנה לשוטרים שמבצעים את פעולות השיטור.

יריב לוין: הצבא לא עושה, כמובן, פעולות שיטור מול האזרחים, אבל למיטב הבנתי, זה לא חל על משמר הגבול, ולכן העדיפות הראשונה היא תמיד להכניס את כוחות משמר הגבול במקרה הצורך, כי להם יש הרבה יותר סמכויות ויכולת פעולה במצבים האלה.

דסטה גדי יברקן: אדוני היושב-ראש, כוחות משמר הגבול נכנסו והם פרוסים.

אורית סטרוק: – – –

דסטה גדי יברקן: עד שעות הלילה המאוחרות היה צריך אישור של הייעוץ המשפטי מה להכריז על לוד, אדוני היושב-ראש.

יריב לוין: זה עניין אחר.

דסטה גדי יברקן: זה מצב אבסורדי לחלוטין.

יריב לוין: כן, ההכרזה – – –

גלעד קריב: למה לא נערכתם מראש?

גלעד קריב: היועץ המשפטי – – –

יריב לוין: לא, לא.

יריב לוין: חבר הכנסת קריב, לא, לא.

יריב לוין: אני רוצה להסביר.

יריב לוין: ההכרזה על מצב חירום היא אומנם בסמכות השר לביטחון הפנים, להבנתי – –

דסטה גדי יברקן: נכון.

יריב לוין: – – אבל היא כמובן מחייבת – – –

דסטה גדי יברקן: כפופה.

יריב לוין: אני מסכים איתך שיכול להיות שאולי כדאי שזה לא יהיה – – –

גלעד קריב: אפשר להיערך לדברים מראש.

יריב לוין: רגע, רגע, רגע, חבר הכנסת קריב.

יריב לוין: היא מחייבת התייחסות קונקרטית למצב הנקודתי שישנו בשטח.

יריב לוין: צריך גם את זה לומר.

דסטה גדי יברקן: נכון.

יריב לוין: בוא, הרי אי-אפשר לרצות שתהיה משפטיזציה כל הזמן ואחר כך להגיד: איך יש משפטיזציה?

יריב לוין: אז יש.

יריב לוין: קודם כול, צריך לומר – –

דסטה גדי יברקן: זה לא מונע – – –

גלעד קריב: – – –

יריב לוין: – – אני לא אומר זה בביקורת, במקרה הזה.

דסטה גדי יברקן: חבר הכנסת קריב, אני – – –

יריב לוין: הכלל – הכרזה על מצב חירום זה לא דבר מובן מאליו ולא דבר קל ערך, והוא מחייב איזשהו תהליך שתואם את המצב הנקודתי.

יריב לוין: אבל צריך להבין שהכרזה על מצב חירום, מה שהיא מאפשרת – היא מקנה למשטרה, ולא לגורם אחר – –

דסטה גדי יברקן: נכון.

יריב לוין: – – סמכויות מורחבות יותר, ואגב, לא דרמטיות מאוד.

יריב לוין: הן בהחלט סמכויות שאני לא מזלזל בהן – לסגור אזורים ודברים מהסוג הזה.

יריב לוין: זה עדיין לא נותן פתרון למצב שבו הכוח הבסיסי שקיים בשטח לא מספיק כדי להתמודד עם האירוע, כי בסוף, גם אם יהיו לך סמכויות עד אין קץ, אם אין לך – – –

גלעד קריב: זה בטח לא היועץ המשפטי.

יריב לוין: לא, לא.

יריב לוין: אף אחד לא אומר את זה.

דסטה גדי יברקן: אף אחד לא האשים את היועץ המשפטי, קריב.

יריב לוין: אף אחד לא האשים אף אחד.

יריב לוין: אני רק אומר לך שיש כאן תהליך.

יריב לוין: אגב, במקרה הזה, אם אתה שואל אותי, כאשר באים ונותנים סמכויות עודפות, יוצאות דופן וחריגות, בהחלט הבקרות האלה הן חשובות.

יריב לוין: יש הרבה מאוד מקרים שלא צריך את הבקרות האלה.

יריב לוין: כאן, אני חושב, לפחות בעיניי, שהן דווקא חשובות.

אורית סטרוק: – – – שלא עשו את זה בבוקר, וחיכו עד 24:00 – – –

יריב לוין: בסדר.

יריב לוין: זה עניין אחר, חברת הכנסת סטרוק.

יריב לוין: זה עניין של טעות או לא טעות בהערכת המצב – –

אורית סטרוק: מה זה טעות – – –

יריב לוין: – – שזה, את יודעת, הדברים האלה – אני מניח שגם הם ייבדקו בדיעבד.

דסטה גדי יברקן: אדוני היושב-ראש, מה שאנחנו עשינו – גם בהערכות מצב, גם תגברנו – לא מספיק.

דסטה גדי יברקן: אף אחד לא ציפה למה שאנחנו רואים.

דסטה גדי יברקן: אף אחד לא חשב שכל אזרחי – או לא כולם – שכמעט בכל הארץ אזרחי ישראל פשוט מתגייסים כארגוני טרור, ממש משתתפים.

גלעד קריב: לא בכל הארץ ולא כל אזרחי – – –

אורית סטרוק: ודאי שלא כארגון טרור – – – לכן עשיתם משא ומתן עם חמאס.

דסטה גדי יברקן: אדוני, אני לא מבין, על מי בדיוק אתה מגן?

דסטה גדי יברקן: מה הסיפור?

דסטה גדי יברקן: אתה לא מבין שאזרחים יהודים פה מפחדים ללכת, לצאת מהבית ולהיכנס לבית, בגלל שכנים?

גלעד קריב: – – –

דסטה גדי יברקן: יש אחריות למה שמשטרת ישראל – ואנחנו לוקחים אחריות.

גלעד קריב: – – –

דסטה גדי יברקן: אדוני, אתה פשוט מתבלבל, אתה בכנסת ישראל.

גלעד קריב: לא, אדוני סגן השר.

דסטה גדי יברקן: אתה מתבלבל.

גלעד קריב: לא, אני לא מתבלבל.

דסטה גדי יברקן: אתה מתבלבל.

גלעד קריב: אתה מתבלבל כשאתה אומר – – –

גלעד קריב: אתה מתבלבל בשעת מלחמה.

גלעד קריב: – – – שרוב הישראלים זה – – –

דסטה גדי יברקן: אתה עדיין מתעקש להגן על טרור ערבי.

דסטה גדי יברקן: אתה פשוט מתבלבל.

יצחק פינדרוס: – – –

דסטה גדי יברקן: ידיד, מה שקרה בלוד ובכל הארץ עם משטרת ישראל – אנחנו בשיא הכוח – –

אורית סטרוק: – – –

דסטה גדי יברקן: – – עושים את המקסימום – – –

אורית סטרוק: – – – שאף אחד לא ציפה – – –

יריב לוין: חברת הכנסת סטרוק, נא לשבת.

אורית סטרוק: – – – מחר בבוקר.

דסטה גדי יברקן: זה לא מספיק, אני אומר – – –

יריב לוין: נא לשבת.

אורית סטרוק: – – – ככה.

דסטה גדי יברקן: חברת הכנסת סטרוק – – –

יריב לוין: חברת הכנסת סטרוק, נא לשבת.

דסטה גדי יברקן: כמוך, גם אני מקבל לאורך הלילה הודעות ומסרונים – גם מתושבים, לא רק מחברי כנסת – ומה שקרה בעיר לוד, וברמלה, ובעכו, ובכל המקומות שיש בהם – ובחיפה; זה מצב שהוא די חדש, אפשר להגיד.

דסטה גדי יברקן: יחד עם זאת, יש לנו אחריות כמשטרה.

דסטה גדי יברקן: המשטרה – – –

גלעד קריב: – – – למה לא נערכתם?

דסטה גדי יברקן: יש לנו אחריות.

דסטה גדי יברקן: אנחנו – – –

גלעד קריב: זה התחיל בשני בערב, לא בשלישי בערב.

אורית סטרוק: – – – אני אמרתי לך – – –

גלעד קריב: ממש – – –

אורית סטרוק: תגיד לי בלילה שאף אחד לא ציפה?

אורית סטרוק: אני אומרת לך עכשיו שאם לא תאסוף את הנשק, הנשק הזה – ישתמשו בו ויהיו לך גוויות ברחובות.

דסטה גדי יברקן: הנשק – חברת הכנסת סטרוק, תרשי לי לענות לך לגבי איסוף נשק, חברת הכנסת סטרוק.

יצחק פינדרוס: – – – תצטרף לזה גם כן.

דסטה גדי יברקן: הרשי לי לענות לך, רק לפני, שאלת – אני עונה לך.

דסטה גדי יברקן: לגבי איסוף נשק, יש תוכנית סדורה, ואנחנו היינו אמורים לצאת לאיסוף נשק מסיבי כבר בימים אלה, בגלל המצב הנוכחי.

דסטה גדי יברקן: אני לא אחשוף כאן לוחות זמנים על דוכן המליאה – –

אורית סטרוק: אבל זה קורה עכשיו.

דסטה גדי יברקן: – – והנושא הזה הוא אחד מהדברים שמקבלים קדימות – – –

אורית סטרוק: למה לחכות?

אורית סטרוק: אתה עכשיו בבעירה.

אורית סטרוק: תעשה את זה היום.

דסטה גדי יברקן: אני מסכים שמה שלא נעשה בשעה הזאת, עכשיו, זה עדיין לא מספיק.

דסטה גדי יברקן: צריך לתגבר כוחות וצריך לחלק את כל משטרת ישראל – 30,000 איש, 30,000 שוטרים ושוטרות, כל שוטרי משטרת ישראל.

דסטה גדי יברקן: זה לא קשור למצב, אבל זה מחייב היערכות עתידית איך משטרת ישראל צריכה להיראות בשעות כאלה.

אורית סטרוק: אבל אתמול בבוקר פניתי ואתה אומר שבלילה אף אחד לא ציפה.

דסטה גדי יברקן: מה – – – ייבדק – – –

אורית סטרוק: – – – עכשיו אני אומרת לך – –

דסטה גדי יברקן: אכן, שוטרים לא הגיעו – – –

אורית סטרוק: – – שהנשק הזה, ישתמשו בו.

יריב לוין: טוב, חברת הכנסת סטרוק, בסדר, המסר עבר.

דסטה גדי יברקן: השוטרים לא יכולים להיות בכל פינה.

דסטה גדי יברקן: הרשי לי להגיב.

יריב לוין: אנא.

דסטה גדי יברקן: חברת הכנסת סטרוק, שאלת, אני מכבד אותך – הקשיבי לי עד הסוף.

דסטה גדי יברקן: יכול להיות שלא תאהבי את דעתי.

אורית סטרוק: – – – אני לא – – – רק – – –

יריב לוין: אבל חברת הכנסת סטרוק, אי-אפשר, זה לא דו-שיח.

יריב לוין: את שאלת, נתתי להעיר – –

אורית סטרוק: – – – לא דו-שיח.

יריב לוין: – – את ההערה כבר בפעם החמישית, אבל די.

אורית סטרוק: זה יכול להיות דו-שיח, אני רק שואלת שאלה קטנה:

אורית סטרוק: אם – – –

יריב לוין: די, את תאפשרי לסגן השר לסיים.

אורית סטרוק: – – – בבוקר – – –

יריב לוין: חברת הכנסת סטרוק, אפשרי לסגן השר לסיים את התשובה, בבקשה.

דסטה גדי יברקן: מה שקורה, בכל אופן – האירוע הזה, יש אנשים שחושבים שזה על אל-אקצא, ואנשים שחושבים – קודם כול, יהודים לא עלו להר הבית; שוטרי משטרת ישראל לא נכנסו להר הבית אלא אם כן בגלל מודיעין מסוים.

יצחק פינדרוס: – – – דגל אש"ף – – –

דסטה גדי יברקן: והמצעד, יום ירושלים, היה מתוכנן.

דסטה גדי יברקן: משטרת ישראל עשתה הכול כדי להחזיר את הסדר.

דסטה גדי יברקן: כל הסיפור הוא שאנחנו, מדינת ישראל, משלמת על הסכסוך הפנימי עקב ביטול הבחירות ברשות הפלסטינית.

דסטה גדי יברקן: אנחנו שק החבטות, וכל הדבר הזה עולה בלהבות.

דסטה גדי יברקן: אומרים את זה, אתה יודע – אני רואה עכשיו את כל חברי הכנסת מהרשימה המשותפת מלבים שנאה.

דסטה גדי יברקן: ראיתי.

דסטה גדי יברקן: ראיתי.

דסטה גדי יברקן: ראיתי ציוץ של איימן עודה – בתרגום; אני לא מבין ערבית, לצערי – מעודד את הנוער הירושלמי הפלסטיני שמוריד את דגל ישראל בארץ ישראל, שיעלו את דגל פלסטין בהר הבית, אותם אנשים שהם בתוך-תוכם יודעים שאין כזה דבר "עם פלסטיני".

דסטה גדי יברקן: אתה יודע מה?

דסטה גדי יברקן: אני רוצה לצטט לך ציטוט שאמר עזמי בשארה, מייסד בל"ד.

גלעד קריב: – – –

דסטה גדי יברקן: ידידי – – –

גלעד קריב: – – – באזרחי ישראל?

דסטה גדי יברקן: מייסד בל"ד, עזמי בשארה, אמר בריאיון טלוויזיה – –

גלעד קריב: זו התשובה שלך?

דסטה גדי יברקן: – – "אני לא חושב שיש אומה פלסטינית בכלל.

דסטה גדי יברקן: "

גלעד קריב: – – –

יריב לוין: חבר הכנסת קריב, מספיק.

דסטה גדי יברקן: "אני חושב שיש אומה ערבית.

דסטה גדי יברקן: אני תמיד חשבתי ככה ולא שיניתי את דעתי.

דסטה גדי יברקן: אני לא חושב שיש Palestinian Nation.

דסטה גדי יברקן: אני חושב שזו המצאה קולוניאלית", Palestinian Nation.

דסטה גדי יברקן: "מתי היו פה פלסטינים?"

גלעד קריב: נתלית באילן גבוה, בד"ר בשארה.

דסטה גדי יברקן: איפה אומה?

דסטה גדי יברקן: "אני חושב – –

יריב לוין: חבר הכנסת קריב, מספיק, באמת.

דסטה גדי יברקן: – – שיש אומה ערבית".

דסטה גדי יברקן: אני עוד לא הפכתי – – – נחרץ לכיבוש – – –

יריב לוין: מותר לו לומר את דעתו, מה זה?

דסטה גדי יברקן: לא הפכתי ללאומן פלסטיני אף פעם.

דסטה גדי יברקן: אני חושב שפלסטין, עד סוף המאה ה-19, הייתה דרום סוריה הגדולה.

דסטה גדי יברקן: סוף ציטוט.

דסטה גדי יברקן: אתה – לא אני אמרתי.

גלעד קריב: – – – הדבר הזה.

דסטה גדי יברקן: מייסד בל"ד עזמי בשארה אומר על עצמו ועל העם שלו ועל המאבק שלו.

גלעד קריב: אבל זה – – –

דסטה גדי יברקן: תקשיב, ידידי – – –

גלעד קריב: זו התשובה על השאלה של חברת הכנסת סטרוק – –

דסטה גדי יברקן: ידידי – – –

גלעד קריב: – – הרצאה על הלאומיות הפלסטינית?

דסטה גדי יברקן: תאמין לי, כמה זמן אתה בכנסת, חודש?

גלעד קריב: אני טירון.

דסטה גדי יברקן: אני ארבע כנסות כבר.

גלעד קריב: כל הכבוד.

דסטה גדי יברקן: בתוך שנתיים, נגיד את זה לפחות בהומור.

דסטה גדי יברקן: ידידי, המאבק הזה לא התחיל היום ולא ייגמר מחר, אבל צריך להבין מה היסודות שלו.

דסטה גדי יברקן: הדבר הזה קם על יסוד של שנאה, של שקר, של אומה שלא קיימת והמציאו אותה.

דסטה גדי יברקן: אתה עכשיו מנסה לדברר – יש אחריות למדינת ישראל.

דסטה גדי יברקן: משטרת ישראל ואני, כסגן שר לביטחון פנים, לוקחים את האחריות על הכישלון ועל ההצלחה.

דסטה גדי יברקן: מה שקורה פה, במדינת ישראל, עכשיו, זה שיש כאן אוזלת יד, לדעתי, בשנים האחרונות, כולל של שלטון הימין, ואנחנו גם צריכים לתת את התשובות האלה.

דסטה גדי יברקן: אבל עדיין, לבוא ולהגיד ולהתחיל להגן על כל מה שקורה הערב, ידידי – – –

גלעד קריב: שאלה אותך חברת הכנסת סטרוק על איסוף נשק – – –

יריב לוין: תודה, תודה.

דסטה גדי יברקן: עניתי.

גלעד קריב: יש לך תשובה או אין לך תשובה?

יריב לוין: תודה רבה.

יריב לוין: רק אדוני סגן השר, אני בכל זאת חושב שכדאי מאוד שתעשה בדיקה של המדיניות בעניין המעצר הזה, כי הדבר הזה יוצר – קשה להבין אותו, לפחות למי שמסתכל מהצד, אלא אם כן יש דברים שאנחנו לא יודעים.

יריב לוין: אם יש כאלה אז חשוב שהם ייאמרו.

יריב לוין: אחרת, אין דרך להבין את המצב הזה – –

דסטה גדי יברקן: המעצר של האזרח הוא בעיניי שגוי.

יריב לוין: – – וזה כואב להרבה מאוד אנשים, ובצדק.

אורית סטרוק: – – –

דסטה גדי יברקן: לא, לא, ובצדק, ובטח בימים כאלה.

דסטה גדי יברקן: אני מסכים.

דסטה גדי יברקן: בימים כאלה, אחד שבא להגן על עצמו ועל – – –

גלעד קריב: – – – של המעצר.

דסטה גדי יברקן: – – – עלול להיות במעצר.

גלעד קריב: אתה סגן השר שאחראי למשטרה, יחד עם השר.

גלעד קריב: השופט לא המציא פעולה, התובע המשטרתי ביקש את המעצר.

גלעד קריב: אתה אומר שהמעצר שגוי כסגן השר האחראי למשטרה?

גלעד קריב: אז תסביר למה התובע המשטרתי ביקש זאת.

אורית סטרוק: – – –

דסטה גדי יברקן: אז זה מה שאני אומר לך.

דסטה גדי יברקן: אני עומד מאחורי מה שאני אומר.

אורית סטרוק: יש להם פרקליט מלווה – זו הפרקליטות – והשאלה היא אל בני גנץ.

גלעד קריב: לא, חברת הכנסת סטרוק, זה לא הוגן.

אוריאל בוסו: לא לא לא.

אוריאל בוסו: מי שמביא את הנתונים לפרקליטות זה המשטרה.

גלעד קריב: – – – זה התובע המשטרתי, זהו.

דסטה גדי יברקן: חבר הכנסת קריב, אתה רוצה לשמוע עוד נתון מזעזע?

דסטה גדי יברקן: בכל המעצרים שמשטרת ישראל עוצרת את כל הפורעים האלה, בית המשפט משחרר יותר מ-70% מהם.

גלעד קריב: למה התובע המשטרתי ביקש?

גלעד קריב: שאל כבוד היושב-ראש – אתה סגן השר, אם הנושא עלה בשאלות הנוספות: הרי לא גורם אחר ביקש את המעצר, משטרת ישראל ביקשה אותו, אז למה?

גלעד קריב: אם אין לך תשובה, תאמר: אני לא יודע, אני אלך לבדוק.

ינון אזולאי: באמת אני מציע, בשביל הכבוד של הכנסת: השאלה היא שאלה נכונה, וגם היושב-ראש אמר את זה.

ינון אזולאי: תגיד שתחזרו אלינו עם תשובה – – –

דסטה גדי יברקן: לא, זה לא עניין של לחזור אליך עם תשובה או לא.

דסטה גדי יברקן: אני אומר לך, אני יודע מה להגיד לך.

דסטה גדי יברקן: האמן לי, סמוך עליי.

אורית סטרוק: יש להם תובע מלווה.

אורית סטרוק: אני אומרת לך, זה הסיפור, נכון?

דסטה גדי יברקן: אדוני חבר הכנסת – – –

קריאות: – – –

אורית סטרוק: יש להם תובע מלווה.

דסטה גדי יברקן: יש.

דסטה גדי יברקן: מה שקרה עם המעצר של היהודי תושב לוד שירה והרג את המחבל, גם אני וגם השר – הנושא הזה מעורר מחלוקת ושיח ציבורי, אני חושב שהמעצר הזה היה שגוי, אבל זה ייבדק וזה נבדק, גם – – –

יריב לוין: אדוני סגן השר, אנא בטובך, נסו לקיים בדיקה נוספת של העניין במהירות.

דסטה גדי יברקן: נעשה בדיקה נוספת.

אורית סטרוק: לא ענית לי לגבי איסוף הנשק.

יריב לוין: אני חושב שזה באמת חשוב וראוי.

דסטה גדי יברקן: עניתי לך לגבי איסוף הנשק – זה קורה וגם יקרה.

דסטה גדי יברקן: תודה, תודה רבה.

יריב לוין: חברת הכנסת סטרוק, נדמה לי שקיבלנו תשובה ארוכה ומפורטת.

יריב לוין: תודה רבה, אדוני סגן השר לביטחון הפנים.

יריב לוין: עד כאן פרק השאילתות הדחופות.

יריב לוין: [נספחות.

יריב לוין: ]

יריב לוין: מכאן אנחנו עוברים לנושא הבא על סדר-היום – תקנות סמכויות מיוחדות להתמודדות עם נגיף הקורונה החדש (הוראת שעה) (הגבלת פעילות והוראות נוספות) (תיקון מס' 40), התשפ"א–2021.

יריב לוין: אני מזמין את סגן שר הבריאות יואב קיש להציג את התקנות, ואני מבקש לומר ולהבהיר לפרוטוקול שבימי חג, כמו במקרה הנוכחי, אנחנו משתדלים שלא להביא דברים שמחייבים הצבעות אלא אם כן הם מוסכמים מקיר לקיר.

יריב לוין: הסיבה שהתקנות הללו מגיעות היא הטעם הפשוט שלא היה אפשר להביא אותן על פי החוק במועד מוקדם יותר, ואי-אפשר להמתין עם הבאתן ליום שני, כיוון שהן תפקענה קודם, בעוד תקנות נוספות שמצריכות אישור אושרו קודם או נדחו לשבוע הבא.

יריב לוין: גם הודעתי על כך והסברתי את העניין הזה מראש לראשי הרשימה המשותפת וגם רע"מ.

יריב לוין: לכן אנחנו מביאים את התקנות הללו היום.

יריב לוין: אדוני סגן השר, בבקשה.

יואב קיש: כבוד היושב-ראש, חברות וחברי הכנסת, לפני שאעסוק בנושא, אני מבקש בפתח דבריי, ראשית, לחזק את ראש הממשלה בנימין נתניהו, צה"ל, המשטרה, מג"ב וכל כוחות הביטחון ברגעים קשים אלה.

יואב קיש: אני כמובן משתתף בצער המשפחות על אובדן יקיריהן ומאחל החלמה מהירה לכל הפצועים.

יואב קיש: אנחנו במערכה כפולה: מערכה אחת מול עזה, מול חמאס והג'יהאד האסלאמי, שהתחילה ביום שמחתנו, ביום ירושלים.

יואב קיש: שמה "שומר החומות".

יואב קיש: אתמול סיירתי באשקלון, פגשתי תושבים, נפגשתי עם ראש העיר והייתי בהערכת מצב.

יואב קיש: חשוב לי לומר את המסר החד-משמעי ששמעתי מכולם.

יואב קיש: הפנייה הייתה ברורה: אסור להפסיק.

יואב קיש: צריך לכתוש את החמאס.

יואב קיש: החמאס צריך לשלם מחיר של כניעה.

יואב קיש: אנחנו חזקים ונחושים, הם אומרים לי.

יואב קיש: אתם צריכים להכריע.

יואב קיש: בערב שמעתי מראש הממשלה ומשר הביטחון בשידור המשותף בדיוק את אותם דברים, ואני חייב לומר שעם ישראל מאוחד כולו מאחורי המסר הזה.

יואב קיש: המערכה השנייה שלנו היא נגד הפורעים הקיצונים בחברה הערבית, כפי שלצערי היה בלוד, בעכו, בכבישי הדרום ובערים נוספות ברחבי הארץ.

יואב קיש: גם המאבק הזה חייב להסתיים בהכרעה ברורה.

יואב קיש: אנחנו צריכים לפעול בכל הכוח נגד הפורעים ולמנוע את ההשתוללות.

יואב קיש: חלק מהמהלכים חייב להיות על ידי שינוי והקלה בנוהלי פתיחה באש.

יואב קיש: מי שזורק אבן על שוטר צריך לחשוש.

יואב קיש: לא ניתן להכיל את האלימות הזאת.

יואב קיש: מראה ההפקר של אלימות, שוד וביזה חייב להיפסק מיידית.

יואב קיש: בנחישות אנחנו חייבים לייצר מציאות אחרת ולהחזיר לכל התושבים את הביטחון האישי.

יואב קיש: ולשופטים וגם לתובעים, בין שהוא תובע משטרה או פרקליטות – חייבים לשחרר אזרח שפעל בהגנה עצמית לשמור על משפחתו ועל עצמו.

יואב קיש: אם לא כך המצב – תודיעו.

יואב קיש: המסר לאדם שמגן על משפחתו, שנאלץ להגיע למצב שהגיע, ועכשיו עוצרים אותו, הוא מסר בעייתי ומסוכן.

יואב קיש: עושים פה עוול חמור לאדם שכזה.

יואב קיש: ולמנהיגי החברה הערבית, אני חייב לומר שחברי הכנסת מהרשימה המשותפת – הפנייה הזאת היא לא אליהם.

יואב קיש: אין לי שום תקווה מהם.

יואב קיש: הם אחד הגורמים המרכזיים בהסתה ובליבוי האש לאלימות.

יואב קיש: אבל כל שאר חברי הכנסת הערבים, ראשי הרשויות וגם הציבור הערבי כולו, זה הזמן לקריאה שלכם להפסקה מיידית של האלימות ולחזור לשמירה על החוק והסדר.

יואב קיש: המראות שראינו לא יכולים להימשך.

יואב קיש: האמת, היושב-ראש, חשבתי לסיים את דבריי בנקודה זו ולעבור לנושא שעל הפרק, אבל ממש הבוקר שמעתי את חבר הכנסת נפתלי בנט באמירות שבהן הוא תוקף את הליכוד ומאשים אותנו בהסלמה ובמצב.

יואב קיש: אז אני פונה לנפתלי בנט ואומר לו: כך לא מתנהג מנהיג במשבר.

יואב קיש: כך פועל אדם חסר מעצורים שמחפש כל תירוץ לכיסא, אדם שמזניח את האמונה ואת האידיאולוגיה בשביל רווח אישי.

יואב קיש: נפתלי ואיילת שקד, אתם נמצאים כפסע לפני אובדן עשתונות ערכי מוחלט.

יואב קיש: אתם חייבים להתעשת.

יואב קיש: בנט, לא מוכרים את ישראל ואת ביטחונה בשביל כיסא.

גלעד קריב: אתה עושה בדיוק מה שאתה יוצא כנגדו.

יואב קיש: אני אמרתי לך במה חשבתי להפסיק – –

גלעד קריב: אבל לא הפסקת.

יואב קיש: – – אבל לא יכולתי להתעלם מהדברים החמורים – –

גלעד קריב: אה, בסדר.

יואב קיש: – – של נפתלי בנט.

יואב קיש: לא יכולתי להתעלם.

גלעד קריב: – – – לעוטף עזה לא יכולת להתאפק.

יואב קיש: אמרתי לך – –

גלעד קריב: כל שרי הליכוד שיושבים באולפנים לא יכולים להתאפק.

יואב קיש: – – האלימות שאנחנו רואים בחוץ, גם בעזה וגם בחברה הערבית – צריך להיות מאוחדים נגדה ולפעול ולעשות הכול – –

גלעד קריב: – – –

יואב קיש: – – בכל המקומות כדי לחסל אותה.

יואב קיש: כך אנחנו עושים.

גלעד קריב: ראינו – – – ביום שני – – –

יואב קיש: לא יכול להיות שנפתלי בנט, באותו רגע שאנחנו נלחמים, מוציא אמירה כזאת.

יואב קיש: זה ביזיון.

גלעד קריב: אבל אתם יכולים להסית ולפלג תוך כדי – – –

יואב קיש: מי הסית?

יואב קיש: מי מפלג?

יואב קיש: על מה אתה מדבר?

גלעד קריב: – – –

יואב קיש: מתי אתה שמעת אותנו מסיתים ומפלגים?

גלעד קריב: לא היית פה במליאה.

גלעד קריב: אתה כנראה לא עוקב אחרי החברים שלך – – –

יואב קיש: אנחנו קוראים כל הזמן לאחדות, אבל כשנלחמים בנו, אנחנו נילחם בכוח חזרה בכל מי שנלחם בנו.

גלעד קריב: טוב.

יואב קיש: את זה אתה תראה.

גלעד קריב: טוב.

גלעד קריב: היה עדיף – – –

יואב קיש: אני שמח שאתה אומר "טוב", כי זה מה שאנחנו עושים, גם בעזה וגם מול הפורעים בחברה הערבית.

גלעד קריב: טוב מאוד.

גלעד קריב: תעשו, תעשו.

יואב קיש: דרך אגב, אני אומר פה בצורה הכי ברורה: אני לא מכליל פה את כל החברה הערבית.

יואב קיש: יש שם קיצונים שפועלים בצורה חסרת רסן, ונגדם חייבים לפעול בכל הכוח.

גלעד קריב: בזה אנחנו מסכימים לחלוטין.

עודד פורר: לא עשיתם כלום.

יואב קיש: לגבי הנושא שעל הפרק, אני רק אתייחס לתקנות עצמן.

יואב קיש: תיקון מס' 40 כולל כמה תיקונים והארכת תוקפן של תקנות סמכויות מיוחדות – הארכת הוראות הכוללות בעיקר את החובה לשמירת מרחק במרחב הציבורי, הגבלת ההתקהלות במרחב הציבורי והפרטי, כולל סמכויות אכיפה של חובה זו, והעלאה של הגבלת ההתקהלות במרחב הפרטי והציבורי כך שתאפשר התקהלות של עד 50 אנשים במבנה ו-500 אנשים בשטח פתוח.

יואב קיש: אנחנו רואים שיש ירידה משמעותית במספר החולים בקורונה בישראל והצלחה גדולה של מבצע החיסונים, אך עדיין יש תחלואה בנגיף בארץ.

יואב קיש: שליש מהאוכלוסייה אינו מוגן ואינו מחוסן, ויש לנו מאות אלפי אנשים בקבוצות הסיכון שעדיין חייבים לשמור עליהם.

יואב קיש: לכן תקנות אלה מונחות על שולחן הכנסת וזקוקות לאישורה.

יואב קיש: תודה.

יואב קיש: אני מסכם את דבריי רק בשביל הרב קריב, כדי לומר לך בצורה מאוד ברורה: זה הזמן לאחדות.

יואב קיש: לא יכול להיות שאנשים יוצאים בהאשמות ובפלגנות.

יואב קיש: לכך התייחסתי בדבריי.

יואב קיש: לא תכננתי לעשות כך, ובעניין הזה אני מסכים שכך צריך להתנהג.

יואב קיש: תודה.

יריב לוין: תודה לסגן השר קיש.

יריב לוין: אני עובר מכאן לרשימת הדוברים: חבר הכנסת משה אבוטבול – איננו; חברת הכנסת קרן ברק – איננה; חבר הכנסת יצחק פינדרוס – איננו; חבר הכנסת ישראל אייכלר – איננו; חבר הכנסת יואב סגלוביץ' – איננו; חבר הכנסת יעקב מרגי – איננו; חבר הכנסת משה ארבל – איננו; חבר הכנסת ווליד טאהא – איננו; חבר הכנסת יוסף טייב – איננו; חברת הכנסת מיכל וולדיגר – איננה; חברת הכנסת יוליה מלינובסקי – איננה; חברת הכנסת מירב בן ארי – איננה; חבר הכנסת רון כץ – איננו; חבר הכנסת מיקי לוי – איננו; חבר הכנסת שלמה קרעי – איננו; חבר הכנסת עופר כסיף – איננו; חבר הכנסת אוסאמה סעדי – איננו; חבר הכנסת עיסאווי פריג' – איננו; חבר הכנסת מנסור עבאס – איננו; חבר הכנסת אלי אבידר – איננו; חברת הכנסת עאידה תומא סלימאן – איננה; חבר הכנסת אבי מעוז – איננו; חברת הכנסת מירב כהן – איננה.

יריב לוין: חבר הכנסת אוריאל בוסו, בבקשה.

אוריאל בוסו: אדוני היושב-ראש, מכובדי סגן השר, חבריי חברי הכנסת, אי-אפשר להתעלם מהמאורעות ומהתמונות הקשות שמגיעות אלינו, ולא מעבר לגבול אלא מתוך גבולות מדינת ישראל.

אוריאל בוסו: הייתי אתמול ברמלה ופגשתי שם את השר לביטחון הפנים, את מפכ"ל המשטרה, את מפקד המחוז, את ראשי הערים רמלה ולוד.

אוריאל בוסו: כתושב רמלה, בן העיר, שבה גדלתי שנים רבות – אלו לצד אלו באחדות ובהדדיות אמיתית – אלה דברים שלא היינו מורגלים אליהם.

אוריאל בוסו: יש כאן מערכת הסתה שמניעה את הדור הצעיר ברחובות, ואלה התוצאות, התמונות הקשות של בתי כנסת מחוללים, ספרי תורה זרוקים.

אוריאל בוסו: על זה נאמר: אנה אנו באים?

אוריאל בוסו: נוסף לכול, לאחר מכן, כשראינו את המעצר של הצעיר שכרגע דובר עליו כאן במליאה, שהגן על החיים שלו – ואני לא מסכים לזה שלמשטרה אין חלק, כי כפי שנאמר כאן, בסוף המשטרה מגיעה לשופט ומגישה בקשה להארכת מעצר, והשופט מקבל לפי הנתונים שמציגים לו.

אוריאל בוסו: השאלה היא איך מסתכלים על זה: הצלת חיים או יכולת עדיין לעשות א', ב', ג'?

אוריאל בוסו: זה היה כפסע, לפי כל הדעות.

אוריאל בוסו: איך אנחנו נראים בעיני כולם כשנמצא צעיר עצור כרגע על משהו שיכול היה להיגמר, בוודאי, במוות או בסכנת חיים אמיתית שלו ושל חבריו?

אוריאל בוסו: סבא שלי היה הרב של רמלה-לוד שנים רבות.

אוריאל בוסו: כשגדלתי שם הוא תמיד היה איש גשר בין אחד למשנהו.

אוריאל בוסו: כשהיו כאלה אירועים הוא גם ידע ללכת לראשי הקהל, לראשי החמולות.

אוריאל בוסו: פעם היה – –

גלעד קריב: הרב – – –

אוריאל בוסו: – – היה כבוד – רבי יצחק אביחצירא, אמרו הח"כים – והיה פעם כבוד של ראשי החמולות לרבנים, אז הם היו מרגיעים, ולא היו מגיעים למראות הללו.

אוריאל בוסו: לצערנו, היום – שאלתי אתמול את ראש העיר ואמרתי לו: ראשי החמולות, יש פה משהו – לגשת אליהם?

אוריאל בוסו: לדבר אליהם?

אוריאל בוסו: אמרו: כבר אין שליטה, זה נוער מוסת שבלי הבחנה פוגע גם בעצמו.

אוריאל בוסו: ללא ספק, הפעולה הזאת של איסוף הנשק צריכה להתבצע במהירות, וכבר דיברו על זה לפני כן.

אוריאל בוסו: אולי אפשר לנצל כרגע את מצב החירום שנמצאת בו העיר לוד, כי במצב חירום אתה יכול אולי להיכנס לבתים ולעשות דברים שבזמן רגיל אין לך את האישור המשפטי לעשות.

אוריאל בוסו: דווקא ביום הזה צריך לחזק את כוחות הביטחון.

אוריאל בוסו: ראיתי את מפכ"ל המשטרה, שבתנאים-לא-תנאים נמצא ועובד.

אוריאל בוסו: עם כל הביקורת שיש, בסוף הם עושים את העבודה הקשה שיש להם.

אוריאל בוסו: הינה, כרגע גם צריך להזכיר שבמערכת באזור הדרומי יש לנו עוד חלל אחד.

אוריאל בוסו: אנחנו עדיין לא יודעים את הנתונים, אבל כבר נקבע מותו של אחד, ויש עוד פצוע אנוש.

אוריאל בוסו: נמצאים תחת מתקפה.

אוריאל בוסו: בלילה גם אנחנו בפתח תקווה – היו אזעקות והתעוררנו למשהו שאנחנו לא רגילים.

אוריאל בוסו: אבל הרגשתי אתמול, אמרתי: תראו מה זה, תושבי הדרום, שנים רבות, בשדרות, באשדוד, וזה היה נראה לנו שזה משהו ששייך אליהם, ופתאום אתה רואה ילדים נמצאים בחרדה.

אוריאל בוסו: מה יגידו אלו?

אוריאל בוסו: נתפלל שנעבור את הימים הקשים הללו, אבל בסופו של יום, מתוך אמירה אמיתית, את המילים האלה, שנגמר הזמן של ההכלה והאיפוק, צריך להוריד הלכה למעשה, כדי שהציבור יבין את זה וכדי שדבר כזה לא יחזור, גם בחזית הכללית וגם בתוך הערים.

אוריאל בוסו: תודה רבה.

יריב לוין: תודה.

יריב לוין: חברת הכנסת תמר זנדברג – איננה; חברת הכנסת קטי שטרית – איננה; חבר הכנסת ינון אזולאי – איננו; חבר הכנסת מאיר כהן – איננו; חבר הכנסת אלכס קושניר – איננו; חבר הכנסת איימן עודה – איננו; חברת הכנסת שרן השכל – איננה.

יריב לוין: חבר הכנסת עודד פורר, בבקשה.

עודד פורר: אדוני היושב-ראש, אדוני סגן השר, אדוני השר, חברי הכנסת, לפני שנתיים וחצי, בנובמבר 2018, נורו בסוף שבוע אחד על מדינת ישראל 500 רקטות מרצועת עזה.

עודד פורר: בדיון שהתקיים בקבינט בעקבות אותם אירועים, דרש שר הביטחון דאז אביגדור ליברמן לעשות בדיוק את מה שהיה צריך לעשות: להיאבק בטרור, לעקור אותו מן השורש, לעקור את היכולות האלה של חמאס ולהפסיק את האיום הזה על הדרום.

עודד פורר: וממשלת ישראל בראשות נתניהו בחרה בחירה מאוד פשוטה: היא בחרה בהסדרה.

עודד פורר: הסדרה – אותה הסדרה שמכר נתניהו במשך שנים – היא מילה מכובסת לכניעה.

עודד פורר: שנתיים וחצי ממשלת ישראל הזאת מאפשרת העברה של עשרות מיליוני דולרים במזומן לארגון הטרור חמאס, שבכל יום ובכל שעה משמשים לייצור עוד ועוד אמצעי לחימה.

עודד פורר: וידעתם את זה, ידעתם שאתם עושים את זה, ואמרנו אז.

עודד פורר: אביגדור ליברמן, אחרי שהתקבלה ההחלטה הזאת, עזב את משרד הביטחון והתפטר מהממשלה, והוא אמר: אני עוזב, כי אתם קונים שקט לטווח הקצר במחיר ביטחונה של ישראל לטווח הארוך.

עודד פורר: ושנתיים וחצי אחרי זה מתפוצץ לכם בפנים.

עודד פורר: וזה מתפוצץ לכם בפנים עם ההזנחה שלכם גם בתוך מדינת ישראל, כי על איסוף הנשק ועל העובדה שאנחנו עלולים לאבד את הריבונות פעם אחר פעם ביישובים מסוימים ובאזורים מסוימים אנחנו מדברים שוב ושוב ושוב.

עודד פורר: אדוני היושב-ראש, אני קיימתי בספטמבר האחרון דיון בוועדה לקידום מעמד אישה על הנשק הבלתי-חוקי במדינת ישראל ובמגזר הערבי.

עודד פורר: הוערכו שם בנתונים שהוצגו בפנינו למעלה מ-400,000 כלי נשק בלתי חוקיים.

עודד פורר: ואני שואל את המשטרה, את משטרת ישראל: כמה אתם אוספים?

עודד פורר: מה אתם עושים עם זה?

עודד פורר: אתם יודעים שיש סדר גודל של מאות אלפים.

עודד פורר: מה אתם עושים?

עודד פורר: עשינו מבצעים.

עודד פורר: חבר הכנסת פינדרוס, אתה יודע כמה הם אוספים בשנה בערך בממוצע?

יצחק פינדרוס: – – – אצל אהרונוביץ', כשאיווט היה שר הביטחון – – –

עודד פורר: אולי 1,000.

יצחק פינדרוס: – – – אהרונוביץ' – – –

עודד פורר: אולי 1,000.

עודד פורר: אני אומר לכם, אתם תמשיכו לנסות לנקות את הנשק הבלתי-חוקי בזה שתעשו מבצעים ותאספו אולי 1,000 כלי נשק בשנה.

עודד פורר: כשיש 400,000 כלי נשק בלתי חוקיים, זה כמו לייבש את הים בכפית.

עודד פורר: ותפסיקו עם הבכי והנהי הזה, לעלות לפה פעם אחר פעם ולספר כמה אכלו לכם ושתו לכם.

עודד פורר: אתם יושבים שם, אתם מנהלים את העניינים.

עודד פורר: אתם חשבתם שנים ארוכות שתוכלו לברוח מהחלטות קשות, וזה מתפוצץ בפנים – לא שלכם; של אזרחי מדינת ישראל ושל מדינת ישראל.

עודד פורר: אז הינה, אני אומר פה: לממשלה הזאת יש גיבוי מוחלט מכל חברי הכנסת לעשות את מה שהיא צריכה לעשות, וזה לאסוף את הנשק הבלתי-חוקי ולהחזיר את הריבונות הישראלית בנגב, בגליל וגם בירושלים, שלצערי, במשמרת שלכם, אתם איבדתם אותה.

יריב לוין: חבר הכנסת מתן כהנא – איננו; חבר הכנסת סמי אבו שחאדה – איננו; חבר הכנסת מאזן גנאים – איננו; חבר הכנסת יבגני סובה – איננו; חבר הכנסת מיכאל מלכיאלי – איננו; חבר הכנסת סעיד אלחרומי – איננו.

יריב לוין: חבר הכנסת גלעד קריב, בבקשה.

גלעד קריב: אדוני היושב-ראש, חברי הכנסת הנכבדים, חודש טוב ומבורך, ברכת חג שמח לאזרחי ישראל המוסלמים.

גלעד קריב: בפתח דבריי גם אני מבקש להביע תנחומים כנים למשפחות האבלות ולשלוח איחולי החלמה לכל הפצועים והפצועות בגוף ובנפש.

גלעד קריב: התקנות שאנחנו מתבקשים לאשר הן תזכורת לחובה המוטלת עלינו להגן על מדינת ישראל מפני המבקשים את רעתה, ובו בזמן להמשיך ולטפל בכל צורכי הציבור.

גלעד קריב: החוסן הלאומי של מדינת ישראל נמדד כמובן במענה הצבאי על מתקפות הטילים, אך לא פחות מכך גם בחוסן החברתי, הכלכלי, הבריאותי, החינוכי והקהילתי של החברה הישראלית.

גלעד קריב: משבר הקורונה הבליט את נקודות החוסן הקיימות בתחומים אלו, אך גם נקודות כשל רבות, ובהן הפערים הגדולים מאוד בהשקעה בתשתיות ציבוריות ובהיערכות מסודרת של ממשלת ישראל בתחומים שהזכרתי.

גלעד קריב: שביתת האזהרה של הרופאים שהתקיימה ביום שני קשורה כמובן למשבר הקורונה ולכוונה הבלתי-נתפסת לבטל את התקנים המיוחדים שהוספו למערכת הבריאות הציבורית, אך המחסור ברופאים ובאחיות, כמו גם בפסיכולוגים ויועצים חינוכיים, קשור בטבורו גם למצב החירום הנוכחי ולהיערכות הנדרשת של ממשלת ישראל.

גלעד קריב: העובדה שאנחנו מאשרים היום פעם נוספת תקנות באופן רטרואקטיבי הלכה למעשה מסמלת באופן עגום את חוכמת הבדיעבד, שמאפיינת במידה רבה את דפוסי הפעולה של ממשלת ישראל.

גלעד קריב: ודי להזכיר בהקשר זה את האסון הכבד במירון, שירד באבחת חרב מסדר-היום הציבורי בשל המאורעות הקשים.

גלעד קריב: אתמול ביקרנו, חברות וחברי סיעת העבודה, בעיר שדרות ובמועצות האזוריות שער הנגב ואשכול, שתושביהן חווים במידה רבה במשך למעלה מ-20 שנים את אשר חווינו בגוש דן, בשפלה ובשרון ביממה האחרונה.

גלעד קריב: פגשנו ברשויות הללו מנהיגות מוניציפלית ועובדות ועובדי ציבור מסורים ומקצועיים המוסרים את נפשם יום ולילה.

גלעד קריב: אנחנו שולחים להם ולכל ההנהגות של הרשויות המקומיות ברחבי הארץ המתמודדות עם מצב החירום ברכת חזק ואמץ בצד הברכה לחיילי וחיילות צה"ל, לשוטרים ולשוטרות ולכל רשויות הביטחון וההצלה.

גלעד קריב: בדיוק כמו בתקופת הקורונה, גם במצב החירום הנוכחי מתגלים חשיבותן וכוחן של הרשויות המקומיות.

גלעד קריב: העובדה שהחלטות הממשלה לסיוע מיוחד לאזור עוטף עזה אינן מתממשות בשנתיים האחרונות בשל היעדר תקציב מדינה סדור היא לא פחות מחרפה ואיוולת, ויש לקוות כי יעלה בידינו להרכיב במהירות ממשלה שתתקן את העוול הזה.

גלעד קריב: הבוקר הזה, אדוני היושב-ראש, לא ניתן לפסוח על המחזות הקשים מאוד שראינו ברחובות הערים שבהן חיים יחד יהודים וערבים, ובראשן העיר לוד.

גלעד קריב: המראות של אזרחים הנדרשים לפנות את בתיהם מפחד השכנים, של בתי כנסת וספרי תורה שרופים ורכבים עולים באש, הם דבר בלתי נסבל.

גלעד קריב: על המנהיגות הפוליטית הדתית והקהילתית לגנות את האלימות הזאת, בלי נקודה פסיק, בלי אבל, אלא עם סימן קריאה ברור, ויפה שעה אחת קודם.

גלעד קריב: באותה הנשימה יש להוקיע גם, עם סימן קריאה ברור, את אלו המבקשים לנצל את רגעי המשבר הקשים האלה על מנת לקדם את העמדות הגזעניות והלאומניות ואת אלה העסוקים בעידוד אזרחים ואזרחיות ליטול את החוק לידיהם.

גלעד קריב: גורמים אלו, שלצערי יש להם מהלכים בבית הזה, מסכנים אותנו באותה מידה.

גלעד קריב: על ממשלת ישראל להתעשת, להתמודד באמצעות משטרת ישראל עם האלימות ולבלום אותה לאלתר, ובאותה העת למנוע מגורמים בעלי סדר-יום מעוות לנצל את המציאות הקשה על מנת לעודד את העמקת האנרכיה ונטילת החוק לידיים.

גלעד קריב: אדוני היושב-ראש, גם לנוכח המראות הקשים מאוד מרחובותיה של העיר לוד, ובלי לוותר לרגע על תגובה הולמת של רשויות האכיפה, עלינו לזכור שמאות אלפי ישראלים יהודים וערבים צעדו גם הבוקר, למרות החג, למקומות עבודה משותפים בבתי חולים ובמרפאות, ברשויות מקומיות, במרכזי דיור מוגן, במוקדי שירות, במפעלים, בחברות הייטק; עלינו לזכור את מחוות העזרה והסעד שהציעו הרשויות המקומיות הערביות אך לפני שבועיים בליל האסון במירון למאות אלפים שעשו את דרכם מהאתר לביתם במרכז הארץ ודרומה.

גלעד קריב: רוב מכריע של הציבור הישראלי על כל קהילותיו מעוניין בחיים משותפים, והתפקיד שלנו כמנהיגים ומנהיגות הוא לוודא שקבוצות מיעוט אלימות לא תוכלנה להמטיר על ראשינו אש וגופרית שהצטרפו למטחי הטילים.

גלעד קריב: אסור לנו לוותר על ביטחונם של אזרחי ישראל; אסור לנו לעבור בשתיקה על מעשי אלימות ואנרכיה.

גלעד קריב: זהו התפקיד של הממשלה, ורק על הממשלה להעניק להם תגובה ברורה ויעילה.

גלעד קריב: אך כשם שלא ניתן למטחי הטילים לערער את דבקותנו בארץ הזאת, כך גם אסור לנו לאפשר למראות הקשים מרחובות הערים המשותפות להביא אותנו לכדי ייאוש ממשימת טיפוח החיים המשותפים.

גלעד קריב: ברכת עיד אל-פיטר מבורך לאזרחי ישראל המוסלמים, וברכת חג מתן תורה שמח ומשמעותי לאזרחי ישראל היהודים ולכל יהודי העולם.

גלעד קריב: "ה' עוז לעמו ייתן, ה' יברך את עמו בשלום".

גלעד קריב: תודה.

יריב לוין: תודה.

יריב לוין: חבר הכנסת יצחק פינדרוס, בבקשה.

יצחק פינדרוס: אדוני היושב-ראש, אדוני סגן השר, שוב אנחנו מגיעים לתקנות, וכפי שאמרתי ביום שני, לצערי הרב הן לא נדונות בוועדות ומגיעות ישר למליאה.

יצחק פינדרוס: אני רוצה לחזור על העיקרון שדיברתי עליו גם ביום שני.

יצחק פינדרוס: אנחנו פותחים עכשיו לאירועים, אנחנו פותחים עכשיו לחתונות, אנחנו פותחים עכשיו לאירועים המוניים; שוב אתה פוגש את אותן בקשות של אנשים שרוצים לבוא לחתונות של צאצאיהם, ואומרים לך: בגלל שאביה של הכלה הוא לא ישראלי, הוא לא יכול להגיע; רק האבא של החתן, כשהחתן הוא ישראלי, יכול להגיע, והאבא של הכלה לא יכול להגיע כי הוא לא ישראלי.

יצחק פינדרוס: שימו לב כשאתם פותחים: הנושא הזה של הכניסה לארץ ממדינות שבהן אין חשש לווריאנטים – אני לא רוצה להפיץ את המחלה, אף אחד לא רוצה לחזור לאיפה שהיינו – לפתוח את הנושא הזה, ולא ברמה הפרטנית, כפי שאנחנו עושים כל הזמן.

יצחק פינדרוס: אני לא חושב שזה נכון.

יצחק פינדרוס: חבר הכנסת עודד פורר, האמת היא שבאיזשהו מקום קינאתי בך שאתה עומד פה; מדי פעם אני מרגיש שאולי כיף יותר להיות באופוזיציה, כי אז אתה יכול לבקר בצורה חופשית ולומר את הכול.

יצחק פינדרוס: אבל רק נזכרתי – ואמרת, שנתיים וחצי – שלפני שנתיים וחצי היה שר ביטחון בשם אביגדור ליברמן; אז הדבר היחידי שאנחנו עוד לא יכולים להאשים אותו ולראות מה הוא עשה זה שר האוצר, ולכן כנראה זה המשרד היחידי שהוא מבקש, כי במשרד החוץ הוא כבר הוכיח את עצמו; במשרד הביטחון הוא כבר הוכיח את עצמו – הוא חיסל את החמאס אז; במשרד החוץ הוא קידם את יחסי החוץ של מדינת ישראל לגבהים בלתי מתקבלים על הדעת.

יצחק פינדרוס: ואז אני פשוט נזכרתי באינתיפאדה הקודמת בירושלים.

יצחק פינדרוס: האינתיפאדה הקודמת בירושלים הייתה כי משטרת ישראל הכילה את אותן נשים שצועקות בכניסה להר הבית, וזה הביא את הסכינים, מי שזוכר, את המספריים ואת אותה אינתיפאדה.

יצחק פינדרוס: ניסיתי להיזכר מי היה השר לביטחון הפנים, ונזכרתי שזה היה מישהו מישראל ביתנו בשם אהרונוביץ'.

עודד פורר: גלעד ארדן.

עודד פורר: מתי הייתה אינתיפאדת הסכינים?

עודד פורר: ב-2016 התחילה האינתיפאדה של המספריים.

עודד פורר: אנחנו היינו באופוזיציה.

עודד פורר: אחרי שנכנסנו לקואליציה, האינתיפאדה הזאת – – –

יצחק פינדרוס: אני אוציא לך מכתב שאני הוצאתי לאיווט ליברמן, כשהתחיל הסיפור עם הנשים – – –

עודד פורר: – – – בסדר, אהרונוביץ' – – –

יצחק פינדרוס: כשהתחיל הסיפור עם הנשים – לא, עזבתם את הממשלה.

עודד פורר: מאז 2015 – – –

יצחק פינדרוס: לא, זה התחיל קודם, זה התחיל קודם.

יצחק פינדרוס: נכון שהשיא הגיע אחר כך.

יצחק פינדרוס: מפקד המחוז רצה לקבל קידום, ולכן הוא הכיל את האירוע.

יצחק פינדרוס: אני אוציא לך מכתב – יש לי אותו בארכיון – ששלחתי לאיווט ליברמן אז, שלחתי אז לאיווט ליברמן על כך שמכילים את אותם אנשים שמשתוללים בעיר העתיקה.

יצחק פינדרוס: גם האינתיפאדה הזאת, אם אתה שואל אותי, פרצה לפני חודש באותו סרטון טיקטוק.

יצחק פינדרוס: אנחנו יודעים את האמת.

עודד פורר: גם בזה אנחנו אשמים?

יצחק פינדרוס: לא, אבל הייתם שם ועשיתם את אותו דבר.

יצחק פינדרוס: אני יודע לעמוד פה ולתקוף את משטרת ישראל, לא פעם ולא פעמיים – עשיתי את זה פה לפני שעה.

יצחק פינדרוס: אבל לבוא ולהיתמם שזה נתניהו – הייתם שם, הייתם שם פעם, הייתם שם לפני שנתיים וחצי, הכלתם את החמאס; ההעברה הקטארית הזאת – לא זה מה שהביא את הטילים אתמול.

יצחק פינדרוס: תפסיקו עם הדבר הזה.

יצחק פינדרוס: עכשיו אני רוצה להגיע ללוד.

יצחק פינדרוס: בלוד – אותו דבר.

יצחק פינדרוס: אני שותף לביקורת, אבל אני לא אומר שזה נתניהו ואני לא אומר שזה – צריך לעשות סוף לדבר הזה.

יצחק פינדרוס: הכלת האירועים בלוד, הכלת האירועים בלוד – אני נסעתי אתמול ללוד.

יצחק פינדרוס: נתבקשתי לא לבוא, כי זה מחמם את האווירה.

יצחק פינדרוס: ביקשו מאיתנו לא לבוא.

יצחק פינדרוס: באתי עם עמיתי חבר הכנסת ברוכי לשם.

יצחק פינדרוס: הכלת האירועים ולתת לפורעים להיכנס לבתי כנסת, להיכנס לבתי ספר, והמשטרה מפחדת להתקרב, להיכנס לבתי תושבים, להיכנס לדבר הזה, זה דבר שהוא בלתי מתקבל על הדעת.

יצחק פינדרוס: תמונה של פלוגות מג"ב – אמרתי את זה פה פעם אחר פעם – שנכנסים לתוך רחוב ומשתוללים – לא זה פותר את הבעיה.

יצחק פינדרוס: צריך לעצור את הפורעים.

יצחק פינדרוס: אני רוצה באמת לחזק גם את אלה שנלחמים כרגע בעזה, גם את אלה שנלחמים בלוד וגם את אלה שנלחמים בירושלים.

יצחק פינדרוס: להפסיק להכיל את האירועים.

יצחק פינדרוס: תודה רבה.

יריב לוין: תודה לחבר הכנסת פינדרוס.

יריב לוין: אם כן, אדוני סגן השר, אתה מבקש לסכם.

יריב לוין: בבקשה.

יריב לוין: לאחר מכן אנחנו נעבור להצבעה.

יואב קיש: האמת, אדוני היושב-ראש, אני עליתי לפה לומר מסר אחד: לא משנה כמה הם ינסו ובכל הכוח שהם יעשו, זה לא יעזור להם – לא בעזה, לא לפורעים בלוד, לא לעושי הבעיות בהר הבית.

יואב קיש: את כולם אנחנו ננצח, כי אנחנו חזקים ואנחנו צודקים ועם ישראל חי.

יואב קיש: תודה רבה.

יריב לוין: תודה.

יריב לוין: אם כן, אנחנו עוברים להצבעה על תקנות סמכויות מיוחדות להתמודדות עם נגיף הקורונה החדש (הוראת שעה) (הגבלת פעילות והוראות נוספות) (תיקון מס' 40), התשפ"א–2021.

יריב לוין: הצבעה.

יריב לוין: בעד התקנות – 5

יריב לוין: נמנעים – אין

יריב לוין: אם כן, חמישה בעד, אין מתנגדים, אין נמנעים.

יריב לוין: לפיכך אני קובע שתקנות סמכויות מיוחדות להתמודדות עם נגיף הקורונה החדש (הוראת שעה) (הגבלת פעילות והוראות נוספות) (תיקון מס' 40), התשפ"א–2021, אושרו על ידי מליאת הכנסת.

יריב לוין: חברות וחברי הכנסת, תם סדר-היום.

יריב לוין: הישיבה הבאה תתקיים ביום שלישי, ז' בסיוון התשפ"א, 18 במאי 2021, בשעה 16:00.

יריב לוין: ישיבה זו נעולה.